स्कूल वाले बनवाएंगे जाति प्रमाण पत्र
कक्षा5वीं से आठवीं तक के एससी, एसटी, ओबीसी, एसबीसी के स्कूली बच्चों के जाति प्रमाण पत्र बनवाने के लिए अब उन्हें ई-मित्र या सीएससी के चक्कर नहीं लगाने पड़ेंगे। उनके जाति प्रमाण पत्र स्कूल से ही जारी होंगे।
इससे संबंधित औपचारिकता संबंधित संस्थाप्रधान पूरी कर ईमित्र या सीएससी केंद्र के जरिए सक्षम अधिकारी को भेजेंगे। वहां से यह प्रमाण पत्र बनने के बाद संस्था प्रधान ही बच्चों को देंगे। इस संबध में राज्य सरकार ने केंद्र सरकार के आदेश की पालना में परिपत्र जारी किया है। सरकार के इस परिपत्र से जिले के हजारों स्कूली बच्चों को आरक्षण के प्रावधानों के तहत राज्य सरकार से सुविधाएं प्राप्त होने समेत कई परेशानियोंं से छुटकारा मिलेगा। वर्तमान में अधिकांश जाति प्रमाण पत्र छह माह के लिए मान्य होते हैं। सरकारी नाैकरी से लेकर स्कूलों कालेजों में प्रवेश और सरकारी योजनाओं के लाभ के लिए छात्रों को जाति प्रमाण पत्र की आवश्यकता होती है। उन्हें यह प्रमाण पत्र बनवाने के लिए ई-मित्रों पर सौ से दो सौ रुपए खर्च करने पड़ रहे हैं। इसके बावजूद उन्हें कई औपचारिकताओं से गुजरना पड़ता है। इससे काफी परेशानी होती है।
राहत
hin_Deva hin_Deva hin_Deva mar_Deva